རེབ་གོང་དུ་མཚོན་ན།སྤྱི་ལོ༡༦༩༠ལོ་ནས་སྤྱི་ལོ༡༧༢༠ལོའི་བར་རོང་བོ་དགོན་ནས་རྣམ་ཐར་ཟློས་གར་འཁྲབ་པའི་དབུ་བརྙེས་པ་ནས་བཟུང་།རྣམ་ཐར་ཟློས་གར་འཁྲབ་པའི་གཞུང་ལུགས་དང་།འཁྲབ་སྲོལ།རྣམ་པ་སོགས་སྒྱུ་རྩལ་གྱི་མ་ལག་རྒྱ་ཆེར་གྲུབ།སྐབས་དེར་རྣམ་ཐར་ཡང་ཆོས་ལུགས་ཀྱི་བྱེད་སྒོ་འཆམ་དང་འདྲ་བར་དགོན་པ་ཁོ་ན་ལས་དམངས་ཁྲོད་དུ་འཁྲབ་སྲོལ་མེད།རོང་བོ་དགོན་པའི་རྣམ་ཐར་འཁྲབ་མཁན་ནི་གྲྭ་ཚང་ཐོས་བསམ་གླིང་གི་གྲྭ་པ་ཡིན་ལ།འཆམ་རྒྱག་མཁན་ཡང་གྲྭ་ཚང་འདི་ཉིད་ཡིན་པས།རྣམ་ཐར་སྒྱུ་རྩལ་གྱི་དབྱངས་དང་མི་སྣ་བཞེངས་བསྐྲུན་གྱི་ཁྲོད་ནས་འཆམ་གྱི་སྣང་བརྙན་གསལ་བོར་མཐོང་ཐུབ།